《二疏》
宋代·卫宗武

二君耸高致，今古知敬慕。
勇退人所难，尤得所以去。
贵戚举爱弟，将使哙为伍。
天子尚衷疑，抗议非不许。
傥或身久留，宁免与时忤。
驾言盍知止，幡然解印组。
归来逸老寿，荣辱一无累。
鬻金广田宅，拒绝儿辈语。
多财益其过，富为众怨府。
贤哉乎斯言，奚止明出处。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。